මෙම අටපිරිකර තොගයේ වටිනාකම රුපියල් ලක්ෂ 10ට ආසන්න බව නිලධාරින් පැවසීය.විවිධ ස්ථානවලින් රැගෙන එමින් ප්‍රමිතියෙන් තොර අටපිරිකර හා පූජා භාණ්ඩ ඉකා අඩු මිලට රැගෙන ඒවා එක්රැස් කර නැවත අටපිරිකර ලෙස සකස්කර මහා පරිමාණයෙන් වෙළෙඳපොළට නිකුත් කරන බවටද කරුණු අනාවරණය වී ඇත.නිලධාරින් විසින් වැටලීම් සිදුකරන අවස්ථාවේදී එම නිවෙස්වල පිරිස් විසින් අට පිරිකර සකස් කරමින් සිට ඇති අතර එම නිවෙස්වල ඇඳන්වල ඇඳ ඇතිරිලි හා කොට්ට උර ආදිය සඳහා ද මෙම සිවුරු භාවිතා කර ඇති අතර පාත්‍ර ආදී පූජා භාණ්ඩ තොගයක් වසා තිබුණේ කාන්තා රාත්‍රි නිදන ඇඳුම් වලින් බව නිලධාරින්ට දැකගත හැකිවී තිබේ.මෙම අට පිරිකර සැකසීමට ගන්නා සිවුරු ඉතා බාල රෙදි වන අතර පාත්‍ර හා අනෙකුත් පූජා භාණ්ඩ පරණ ඒවා වූ අතර දුර්වර්ණව භාවිතයට නුසුදුසු තත්ත්වයේ තිබූ බව වැටලීම් නිලධාරීන් පවසයි.